section_heading: Radnja
paragraph_text: Nakon što se Pussy podvrgne operaciji leđa, njegov ga "prijatelj" agent Skip Lipari odvozi kući. Otkriva se kako je Pussy surađivao s FBI-em od 1998., ali se zapravo ne zna koliko im je otkrio. Sada kad je doušnik Jimmy Altieri ubijen, Skip želi da Pussy istupi i "prestane biti Tonyjev glasnik". Pussy pokuša uvjeriti Skipa da mu više nije stalo do Tonyja i da želi pomoći vladi. Međutim, Pussy nastavlja lagati Lipariju te mu i dalje dostavlja lažne informacije.